**Nota informativă la proiectul Hotărîrii de Guvern**

**,,Cu privire la Planul de acțiuni privind susținerea populației de etnie romă din Republica Moldova pe anii 2016-2020”**

 Problemele minorităților naționale, în special în privința romilor, figurează printre criteriile de evaluare în pregătirile pentru accederea la statutul de țară candidată la Uniunea Europeană. Republica Moldova este determinată să faciliteze integrarea romilor în societate, în virtutea reformelor de ordin economic, juridic și administrativ care necesită a fi aplicate pe durata itinerarului integrării europene.

 Elaborarea Planului de acțiunipentru susținerea populației de etnie romă din Republica Moldova pentru anii 2016-2020 este prevăzut expres în planul naţional de acţiuni pentru implementarea Acordului de Asociere Republica Moldova – Uniunea Europeană pentru anii 2014-2016 (aprobat prin HG nr. 808 din 7 octombrie 2014).

Planul de acțiuni pentru susținerea populației de etnie romă pe anii 2016-2020 vine cu politici de tandem la nivel european ce aplică o abordare specifică Romilor, nu a unui grup minoritar, dar considerînd situația social-economică.

Analizînd situatia Romilor prin intemediul politicilor existente se definește clar că este necesar de a promova integrarea Romilor ca o sarcină prioritară a Guvernului, asumîndu-și pe un termen mediu de a schimba și îmbunătăți situația populației Rome din Republica Moldova.

Planul de Acțiuni își propune să intervină cu măsuri specifice și responsabilități în domenii precum educație, sănătate, muncă și protecție socială, cultură, participare în structuri decizionale. Mediatorii comunitari vor servi în continuare un instrument important în asigurarea/sporirea accesului romilor la servicii de educație, asistență medicală, încadrare în cîmpul muncii, documentare și condiții îmbunătățite de locuit, evaluat conform raportului Biroului Relațiilor Interetnice ca unul de succes pentru comunitatea de Romi.

În acest context, planul de acțiuni relevă necesitatea realizării continue a studiilor tematice care să vină cu o completare a informațiilor și datelor cantitative și calitative privind viața Romilor și a îmbunătățirilor necesare.

 Structura Planului urmează a fi ulterior definitivată în conformitate cu obiectivele generale şi indicatorii pentru şase domenii prioritare: 1) educaţie; 2) munca și protecție socială; 3) sănătate; 4) locuinţe și dezvoltarea comunitară; 5) participarea romilor în procese decizionale și combaterea discriminării; 6) monitorizarea implementării planului de acțiuni.

Totodată, acesta va oferi o abordare continuă a problematicii fiind constituit în jurul principiilor şi standardelor consfinţite în *Documentul-cadru al Uniunii Europene pentru Strategiile Naţionale de Incluziune a Romilor (2011)*, care defineşte domeniile prioritare de intervenţie a statelor întru asigurarea incluziunii romilor.

 Integrarea cetăţenilor de etnie romă reprezintă o provocare pe care dorim să o realizăm pînă la sfârşit.

 Pentru a asigura punerea în aplicare proporțională a sarcinilor definite în Planul de acțiuni este necesar să fie elaborate planuri de acțiuni anuale la nivel local, cu scopul de a promova realizarea concretă a acestor sarcini, precum şi de a vedea prin atribuțiile prevăzute anual de către organele abilitate pentru alocarea resurselor financiare în propriile capitole bugetare.

 Planul de acțiuni vine să suplinească cadrul existent pentru îmbunătățirea situației romilor în sectoarele relevante, iar prevederile acestuia urmează a fi înserate în documentele strategice și de politici aprobate de Guvern.

 **Oleg BABENCO,**

 **Director general**